CELEX: 32015R1403
Language: lv
Date: 2015-08-18 00:00:00
Title: Komisijas Īstenošanas regula (ES) 2015/1403 (2015. gada 18. augusts), ar ko atsauc viena ražotāja eksportētāja saistību pieņemšanu, kura izdarīta saskaņā ar Īstenošanas lēmumu 2013/707/ES, ar ko apstiprina tādu saistību pieņemšanu, kuras piedāvātas saistībā ar antidempinga un antisubsidēšanas procedūru attiecībā uz Ķīnas Tautas Republikas izcelsmes vai no Ķīnas Tautas Republikas nosūtītu kristāliskā silīcija fotoelektrisko moduļu un to galveno sastāvdaļu (proti, elementu) importu galīgo pasākumu piemērošanas periodā

19.8.2015   
            
            
               LV
            
            
               Eiropas Savienības Oficiālais Vēstnesis
            
            
               L 218/1
            
         KOMISIJAS ĪSTENOŠANAS REGULA (ES) 2015/1403
   (2015. gada 18. augusts),
   ar ko atsauc viena ražotāja eksportētāja saistību pieņemšanu, kura izdarīta saskaņā ar Īstenošanas lēmumu 2013/707/ES, ar ko apstiprina tādu saistību pieņemšanu, kuras piedāvātas saistībā ar antidempinga un antisubsidēšanas procedūru attiecībā uz Ķīnas Tautas Republikas izcelsmes vai no Ķīnas Tautas Republikas nosūtītu kristāliskā silīcija fotoelektrisko moduļu un to galveno sastāvdaļu (proti, elementu) importu galīgo pasākumu piemērošanas periodā
   EIROPAS KOMISIJA,
   ņemot vērā Līgumu par Eiropas Savienības darbību (“Līgums”),
   ņemot vērā Padomes 2009. gada 30. novembra Regulu (EK) Nr. 1225/2009 par aizsardzību pret importu par dempinga cenām no valstīm, kas nav Eiropas Kopienas dalībvalstis (1) (“antidempinga pamatregula”), un jo īpaši tās 8. pantu,
   ņemot vērā Padomes 2009. gada 11. jūnija Regulu (EK) Nr. 597/2009 par aizsardzību pret subsidētu importu no valstīm, kas nav Eiropas Kopienas dalībvalstis (2) (“antisubsidēšanas pamatregula”), un jo īpaši tās 13. pantu,
   informējot dalībvalstis,
   tā kā:
   A.   SAISTĪBAS UN CITI SPĒKĀ ESOŠIE PASĀKUMI
   
   
               (1)
            
            
               Eiropas Komisija (“Komisija”) ar Regulu (ES) Nr. 513/2013 (3) noteica pagaidu antidempinga maksājumu Ķīnas Tautas Republikas izcelsmes vai no Ķīnas Tautas Republikas (“ĶTR”) nosūtītu kristāliskā silīcija fotoelektrisko moduļu (“moduļi”) un to galveno sastāvdaļu (proti, elementu un plāksnīšu) importam Eiropas Savienībā (“Savienība”).
            
         
               (2)
            
            
               Ražotāju eksportētāju grupa pilnvaroja Ķīnas Iekārtu un elektronisko ražojumu importa un eksporta tirdzniecības palātu (“CCCME”) tās vārdā iesniegt Komisijai cenu saistības, ko palāta arī izdarīja. No minēto cenu saistību noteikumiem izriet, ka cenu saistības ir pakete ar katra ražotāja eksportētāja individuālām cenu saistībām, ko administratīvi praktisku iemeslu dēļ koordinē CCCME.
            
         
               (3)
            
            
               Komisija ar Lēmumu 2013/423/ES (4) pieņēma minētās cenu saistības attiecībā uz pagaidu antidempinga maksājumu. Komisija ar Regulu (ES) Nr. 748/2013 (5) grozīja Regulu (ES) Nr. 513/2013, lai ieviestu tehniskas izmaiņas, kas bija vajadzīgas sakarā ar saistību pieņemšanu attiecībā uz pagaidu antidempinga maksājumu.
            
         
               (4)
            
            
               Padome ar Īstenošanas regulu (ES) Nr. 1238/2013 (6) noteica galīgo antidempinga maksājumu ĶTR izcelsmes vai no ĶTR nosūtītu moduļu un elementu (“attiecīgie ražojumi”) importam Savienībā. Padome ar Īstenošanas regulu (ES) Nr. 1239/2013 (7) noteica arī galīgo kompensācijas maksājumu attiecīgā ražojuma importam Savienībā.
            
         
               (5)
            
            
               Pēc paziņojuma par ražotāju eksportētāju grupas (“ražotāji eksportētāji”) un CCCME cenu saistību grozīto versiju Komisija ar Īstenošanas lēmumu 2013/707/ES (8) apstiprināja grozīto cenu saistību (“saistības”) pieņemšanu attiecībā uz galīgo pasākumu piemērošanas periodu. Šā lēmuma pielikumā ir uzskaitīti ražotāji eksportētāji, kuru saistības tika pieņemtas, arī ZNSHINE PV-TECH CO. LTD kopā ar tā saistīto uzņēmumu Eiropas Savienībā, uz ko kopīgi attiecas Taric papildu kods B923 (“ZNSHINE”).
            
         
               (6)
            
            
               Komisija ar Īstenošanas lēmumu 2014/657/ES (9) pieņēma ražotāju eksportētāju grupas un CCCME ierosinājumu izdarīt precizējumus par saistību īstenošanu attiecīgajam ražojumam, uz kuru attiecas saistības, proti, ĶTR izcelsmes vai no ĶTR nosūtītiem moduļiem un elementiem, kurus patlaban klasificē ar KN kodu ex 8541 40 90 (Taric kodi 8541409021, 8541409029, 8541409031 un 8541409039) un kurus ražo ražotāji eksportētāji (“ražojums, uz kuru attiecas saistības”). Antidempinga un kompensācijas maksājumus, kas minēti 4. apsvērumā, kopā ar saistībām sauc par “pasākumiem”.
            
         
               (7)
            
            
               Ar Īstenošanas regulu (ES) 2015/866 (10) Komisija atsauca saistību pieņemšanu attiecībā uz trim ražotājiem eksportētājiem.
            
         B.   SAISTĪBU NOTEIKUMI
   
   
               (8)
            
            
               Ražotāji eksportētāji piekrita, cita starpā, nepārdot ražojumu, uz kuru attiecas saistības, pirmajam nesaistītajam pircējam Savienībā zem noteiktas minimālās importa cenas (“MIC”) importa uz Savienību konkrētā gada līmenī (“gada līmenis”), kas noteikts saistībās. Turklāt ražotāji eksportētāji apņēmās nodrošināt, lai uz visu gada līmenī veikto pārdošanu attiektos attiecīgā ražotāja eksportētāja izdots faktūrrēķins un CCCME izdots eksporta saistību sertifikāts, kurā ietverta saistībās aprakstītā informācija.
            
         
               (9)
            
            
               Saistībās neizsmeļošā sarakstā minēti saistību pārkāpumi. Sarakstā ir minēti šādi pārkāpumi:
               
                           —
                        
                        
                           maldinošu deklarāciju sagatavošana par attiecīgā ražojuma izcelsmi,
                        
                     
                           —
                        
                        
                           izmaiņas tirdzniecības modelī ar Savienību, ja nav cita pietiekama cēloņa vai ekonomiskā pamatojuma, izņemot pasākumu noteikšanu.
                        
                     Ražotājs eksportētājs atbild par pārkāpumu, ko izdarījusi kāda no ar to saistītajām personām, kuras ir noteiktas saistībās.
            
         
               (10)
            
            
               Saistības ražotājiem eksportētājiem arī uzliek pienākumu reizi ceturksnī sniegt Komisijai detalizētu informāciju par visu savu eksporta pārdošanu un tālākpārdošanu Savienībā (“ceturkšņa ziņojumi”). Tas nozīmē, ka minētajos ceturkšņa ziņojumos ietvertajiem datiem ir jābūt pilnīgiem un pareiziem un ka paziņotie darījumi pilnībā atbilst saistību noteikumiem.
            
         
               (11)
            
            
               Lai nodrošinātu saistību izpildi, ražotāji eksportētāji arī apņēmās sniegt visu informāciju, ko Komisija uzskatītu par nepieciešamu.
            
         C.   RAŽOTĀJU EKSPORTĒTĀJU UZRAUDZĪBA
   
   
               (12)
            
            
               Uzraugot saistību izpildi, Komisija pārbaudīja ražotāju eksportētāju iesniegto informāciju, kas bija būtiska saistībām. Komisija arī pieprasīja palīdzību no dalībvalstīm, pamatojoties uz antidempinga pamatregulas 8. panta 9. punktu un 14. panta 7. punktu un antisubsidēšanas pamatregulas 13. panta 9. punktu un 24. panta 7. punktu.
            
         
               (13)
            
            
               14. līdz 17. apsvērumā uzskaitītie konstatējumi pievēršas problēmām, kas identificētas attiecībā uz ZNSHINE un kas Komisijai liek atsaukt saistību pieņemšanu attiecībā uz šo ražotāju eksportētāju.
            
         D.   IEMESLI ATSAUKT SAISTĪBU PIEŅEMŠANU
   
   
               (14)
            
            
               Divās dalībvalstīs muitas dienesti pieprasīja maksāt antidempinga un kompensācijas maksājumus par noteiktu skaitu saules enerģijas moduļu importa darījumu. Sākumā Ķīna netika deklarēta par saules moduļu izcelsmes valsti, tādēļ pasākumi uz tiem neattiecās. Tomēr muitas dienesti konstatēja, ka saules moduļu ražotājs bija ZNSHINE un tie nosūtīti uz Savienību caur trešo valsti.
            
         
               (15)
            
            
               Pamatojoties uz Komisijai pieejamo informāciju, iepriekš minētajās darbībās iesaistītie uzņēmumi bija ar ZNSHINE saistītas personas. Tāpēc ZNSHINE ir pārkāpis 9. apsvērumā minētos saistību noteikumus.
            
         
               (16)
            
            
               Komisija arī konstatēja, ka ZNSHINE savos ceturkšņa ziņojumos sniedzis maldinošu informāciju par ievērojama skaita faktūrrēķinu datumu būtiskā laika posmā. Pareizs rēķina datums ir būtisks, lai noteiktu, vai ir ievērota MIC, jo uz to attiecas periodiskas pielāgošanas mehānisms. Pamatojoties uz ZNSHINE iesniegto informāciju, Komisija konstatēja, ka iepriekš minētajos gadījumos muitošanai Savienībā iesniegtais faktūrrēķins bija izdots citā datumā, nevis tajā, kas norādīts CCCME eksporta saistību sertifikāta iegūšanai. Starp attiecīgo rēķinu datumiem bija ievērojama laika nobīde. ZNSHINE apgalvoja, ka atšķirība rēķinu izrakstīšanas datumos esot tehniska kļūda, ko pieļāvuši nepieredzējuši darbinieki. Komisija nevar pieņemt šādu pamatojumu.
            
         
               (17)
            
            
               Komisija analizēja šīs nekonsekvences sekas ZNSHINE ceturkšņa ziņojumos un secināja, ka ZNSHINE ir pārkāpis saistībās noteikto ziņošanas pienākumu.
            
         E.   KOPĒJO SAISTĪBU IZPILDES IESPĒJAMĪBAS NOVĒRTĒJUMS
   
   
               (18)
            
            
               Saistībās paredzēts, ka individuāla ražotāja eksportētāja pārkāpums nenozīmē, ka saistību pieņemšana automātiski tiek atsaukta attiecībā uz visiem ražotājiem eksportētājiem. Šādā gadījumā Komisija novērtē konkrētā pārkāpuma ietekmi uz saistību izpildes iespējamību attiecībā uz visiem ražotājiem eksportētājiem un CCCME.
            
         
               (19)
            
            
               Komisija ir attiecīgi novērtējusi ZNSHINE izdarīto pārkāpumu ietekmi uz saistību izpildes iespējamību attiecībā uz visiem ražotājiem eksportētājiem un CCCME.
            
         
               (20)
            
            
               Atbildība par pārkāpumiem ir jāuzņemas tikai attiecīgajam ražotājam eksportētājam; uzraudzība nav atklājusi nekādus sistemātiskus pārkāpumus, ko būtu izdarījis liels skaits ražotāju eksportētāju vai CCCME.
            
         
               (21)
            
            
               Tāpēc Komisija secina, ka saistību vispārējā darbība netiek ietekmēta un ka nav pamata atsaukt saistību pieņemšanu attiecībā uz visiem ražotājiem eksportētājiem un CCCME.
            
         F.   RAKSTISKI IESNIEGTA INFORMĀCIJA UN UZKLAUSĪŠANA
   
   
               (22)
            
            
               Ieinteresētajām personām tika dota iespēja tikt uzklausītām un izteikt piezīmes saskaņā ar antidempinga pamatregulas 8. panta 9. punktu un antisubsidēšanas pamatregulas 13. panta 9. punktu. ZNSHINE un viena ieinteresētā persona iesniedza piezīmes.
            
         i)   Piezīmes, ko iesniedza ZNSHINE
      
   
   
               (23)
            
            
               
                  ZNSHINE apgalvoja, ka viens no 14. un 15. apsvērumā minētajās darbībās iesaistītajiem uzņēmumiem nav ar to saistītais uzņēmums, jo tas ir tikai ZNSHINE klients trešā valstī. Pieejamā informācija, ko Komisija citēja, apraksta ZNSHINE darījumu attiecības ar šo klientu. Tomēr šīs darījumu attiecības nav nekādā veidā juridiski atzītas. Turklāt ZNSHINE apgalvoja, ka nespēj kontrolēt, kam šis klients pārdod ražojumus.
            
         
               (24)
            
            
               Komisija noraida šos argumentus, jo ZNSHINE neiesniedza nekādus pierādījumus, kas apstiprinātu šos apgalvojumus, piemēram, informāciju par sava iespējamā klienta īpašumtiesībām, kas atspēkotu 15. apsvērumā minēto pieejamo informāciju. Turklāt, pat ja attiecīgais uzņēmums būtu neatkarīgs klients, kas tā nav, ZNSHINE nav veicis nekādus piesardzības pasākumus, lai novērstu to, ka šis klients pārdod moduļus Savienībā, un tādējādi būtu pārkāpis vēl vienu saistību noteikumu.
            
         
               (25)
            
            
               
                  ZNSHINE arī apgalvoja, ka Komisija nav sniegusi pietiekamu informāciju par Savienības importētāja identitāti. Tāpēc ZNSHINE nav varējis izteikt piezīmes par faktu precizitāti. ZNSHINE arī apgalvoja, ka Savienības importētāju nevar uzskatīt par uzņēmumu, kas ar to saistīts, izņemot, ja ZNSHINE un Savienības importētāji būtu viens otra uzņēmumu darbinieki vai direktori. Ja trešā persona būtu abu uzņēmumu darbinieks vai direktors, tas nevarētu mainīt šo nosacījumu.
            
         
               (26)
            
            
               Komisija noraida šo argumentu. Pirmkārt, Komisija nedrīkst izpaust ziņas par Savienības importētāja identitāti konfidencialitātes apsvērumu dēļ. Otrkārt, saskaņā ar Komisijas ieviesto praksi (11) Komisijas 1993. gada 2. jūlija Regulas (EEK) Nr. 2454/93, ar ko nosaka īstenošanas noteikumus Padomes Regulai (EEK) Nr. 2913/92 par Kopienas Muitas kodeksa izveidi (12) (IPCCC), 143. panta 1. punkta a) apakšpunkts, kas ir pamats, lai definētu saistītās personas uzņēmumā, tiek interpretēts tā, ka tas attiecas arī uz situācijām, kad divām juridiskām personām ir kopīgi darbinieki vai direktori. Tāda ir pašreizējā situācija. Turklāt uz konkrēto situāciju attiecas arī IPCCC 143. panta 1. punkta f) apakšpunkts. Minētajā noteikumā izmantotais termins “kontrolē” nozīmē to, ka uzskata, ka trešā persona kontrolē otru tad, ja pirmā persona juridiski vai faktiski spēj ietekmēt vai vadīt otru personu. Šī interpretācija izriet no Nolīguma par Vispārējās vienošanās par tarifiem un tirdzniecību 1994 VII panta īstenošanu (Muitas vērtējuma nolīgums) 15. panta interpretējošās piezīmes teksta, kas ir pamats saistīto personu definīcijai IPCCC 143. panta 1. punktā. Ņemot vērā kopējā darbinieka vai direktora iesaistīšanās līmeni konkrētajos uzņēmumos, ir skaidrs, ka šī persona juridiski vai faktiski spēj ietekmēt vai vadīt abus attiecīgos uzņēmumus.
            
         
               (27)
            
            
               
                  ZNSHINE arī apgalvoja, ka ir rīkojies saskaņā ar saistību noteikumiem, apspriežoties ar Komisiju pēc tam, kad atklātas ziņošanas kļūdas. Minētās kļūdas bija saistītas ar darbinieku, kas rīkojas labticīgi, pieredzes trūkumu, un to apstiprināja Nīderlandes tiesu iestādes. Turklāt ZNSHINE apgalvoja, ka ziņošanas kļūda nav radījusi MIC pārkāpumu.
            
         
               (28)
            
            
               Komisija noraida minētos argumentus. Pirmkārt, ZNSHINE citējis vienu teikumu no sprieduma, bet nav iesniedzis Komisijai visu spriedumu. Otrkārt, Komisija ir vairākkārt sniegusi informāciju par ziņošanas pienākumu, arī laikā, kad radās ziņošanas kļūda. ZNSHINE nesazinājās ar Komisiju līdz brīdim, kad minēto problēmu atklāja valsts muitas dienesti. Visbeidzot, arguments, ka ziņošanas kļūda nav radījusi MIC pārkāpumu, neietekmē novērtējumu par ziņošanas pienākuma pārkāpumu.
            
         
               (29)
            
            
               Tāpēc Komisija apstiprina novērtējumu par ZNSHINE saistību pārkāpumiem. ZNSHINE faktiski nav noliedzis, ka pats ir ražojis pārkrautos saules moduļus.
            
         ii)   Otras ieinteresētās personas piezīmes
   
   
               (30)
            
            
               Viena ieinteresētā persona pieprasīja, lai attiecībā uz šo uzņēmumu atsaukšana tiktu piemērota ar atpakaļejošu spēku, jo ZNSHINE pieļautie saistību pārkāpumi ir nopietni. Ieinteresētā persona arī pieprasīja, lai šāda atsaukšana ar atpakaļejošu spēku tiktu piemērota līdzīgos gadījumos nākotnē.
            
         
               (31)
            
            
               Ieinteresētā persona ir pieņēmusi, ka valsts muitas dienesti ir veikuši izmeklēšanu attiecībā uz ZNSHINE un ir konfiscējuši ievērojamu daudzumu nepatiesi deklarētu importa preču. Turklāt tā uzskata, ka kopējā nodokļu summa, no kuras maksāšanas izvairījušies trīs ražotāji eksportētāji, attiecībā uz kuriem Komisija atsauca saistības (13), un ZNSHINE, sasniedz vairākus simtus miljonu euro, un tas pamato atsaukšanu ar atpakaļejošu spēku.
            
         
               (32)
            
            
               Komisija noraida šo pieprasījumu, jo nav tiesiska pamata šādai atsaukšanai ar atpakaļejošu spēku. Turklāt valsts muitas dienesti pieprasīja, lai tiktu samaksāti antidempinga un kompensācijas maksājumi par attiecīgajiem darījumiem. Tādējādi atsaukšana ar atpakaļejošu spēku nav nepieciešama. Komisija arī norāda, ka ieinteresētā persona savā iesniegumā ir paudusi nepamatotus pieņēmumus. Komisija kā nepamatotu apgalvojumu noraida arī ieinteresētās personas argumentu par iespējamo nesamaksāto nodokļu summu.
            
         G.   SAISTĪBU PIEŅEMŠANAS ATSAUKŠANA UN GALĪGO MAKSĀJUMU NOTEIKŠANA
   
   
               (33)
            
            
               Tāpēc saskaņā ar antidempinga pamatregulas 8. panta 7. un 9. punktu, antisubsidēšanas pamatregulas 13. panta 7. un 9. punktu, kā arī saskaņā ar saistību noteikumiem Komisija ir nolēmusi, ka atsauc saistību pieņemšanu attiecībā uz ZNSHINE.
            
         
               (34)
            
            
               Tādējādi saskaņā ar antidempinga pamatregulas 8. panta 9. punktu un antisubsidēšanas pamatregulas 13. panta 9. punktu galīgo antidempinga maksājumu, kas noteikts ar Īstenošanas regulas (ES) Nr. 1238/2013 1. pantu, un galīgo kompensācijas maksājumu, kas noteikts ar Īstenošanas regulas (ES) Nr. 1239/2013 1. pantu, no dienas, kad stājas spēkā šī regula, automātiski piemēro ĶTR izcelsmes vai no ĶTR nosūtītam tā attiecīgā ražojuma importam, kuru ražojis ZNSHINE (Taric papildu kods B923).
            
         
               (35)
            
            
               Informācijai šīs regulas pielikumā pievienotajā tabulā uzskaitīti tie ražotāji eksportētāji, attiecībā uz kuriem saistību pieņemšana saskaņā ar Īstenošanas lēmumu 2014/657/ES netiek skarta,
            
         IR PIEŅĒMUSI ŠO REGULU.
   1. pants
   Ar šo tiek atsaukta saistību pieņemšana attiecībā uz ZNSHINE PV-TECH CO. LTD kopā ar tā saistīto uzņēmumu Eiropas Savienībā, uz ko kopīgi attiecas Taric papildu kods B923.
   2. pants
   Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2015. gada 18. augustā
      
         
            Komisijas vārdā –
         
         
            priekšsēdētājs
         
         Jean-Claude JUNCKER
      
   
   
      (1)  OV L 343, 22.12.2009., 51. lpp.
   
   
      (2)  OV L 188, 18.7.2009., 93. lpp.
   
   
      (3)  OV L 152, 5.6.2013., 5. lpp.
   
   
      (4)  OV L 209, 3.8.2013., 26. lpp.
   
   
      (5)  OV L 209, 3.8.2013., 1. lpp.
   
   
      (6)  OV L 325, 5.12.2013., 1. lpp.
   
   
      (7)  OV L 325, 5.12.2013., 66. lpp.
   
   
      (8)  OV L 325, 5.12.2013., 214. lpp.
   
   
      (9)  OV L 270, 11.9.2014., 6. lpp.
   
   
      (10)  OV L 139, 5.6.2015., 30. lpp.
   
   
      (11)  Padomes 2010. gada 27. septembra Īstenošanas regulas (ES) Nr. 856/2010, ar kuru izbeidz daļēju starpposma pārskatīšanu attiecībā uz Regulu (EK) Nr. 661/2008, ar ko nosaka galīgu antidempinga maksājumu Krievijas izcelsmes amonija nitrāta importam (OV L 254, 29.9.2010., 5. lpp.), 14. un turpmākie apsvērumi.
   
      (12)  OV L 253, 11.10.1993., 1. lpp.
   
   
      (13)  OV L 139, 5.6.2015., 30. lpp.
   
   
      PIELIKUMS
      Uzņēmumu saraksts:
      
                  Uzņēmuma nosaukums
               
               
                  
                     Taric papildu kods
               
            
                  Jiangsu Aide Solar Energy Technology Co. Ltd
               
               
                  B798
               
            
                  Alternative Energy (AE) Solar Co. Ltd
               
               
                  B799
               
            
                  Anhui Chaoqun Power Co. Ltd
               
               
                  B800
               
            
                  Anji DaSol Solar Energy Science & Technology Co. Ltd
               
               
                  B802
               
            
                  Anhui Schutten Solar Energy Co. Ltd
                  Quanjiao Jingkun Trade Co. Ltd
               
               
                  B801
               
            
                  Anhui Titan PV Co. Ltd
               
               
                  B803
               
            
                  Xi'an SunOasis (Prime) Company Limited
                  TBEA SOLAR CO. LTD
                  XINJIANG SANG'O SOLAR EQUIPMENT
               
               
                  B804
               
            
                  Changzhou NESL Solartech Co. Ltd
               
               
                  B806
               
            
                  Changzhou Shangyou Lianyi Electronic Co. Ltd
               
               
                  B807
               
            
                  Changzhou Trina Solar Energy Co. Ltd
                  Trina Solar (Changzhou) Science & Technology Co. Ltd
                  Changzhou Youze Technology Co. Ltd
                  Trina Solar Energy (Shanghai) Co. Ltd
                  Yancheng Trina Solar Energy Technology Co. Ltd
               
               
                  B791
               
            
                  CHINALAND SOLAR ENERGY CO. LTD
               
               
                  B808
               
            
                  ChangZhou EGing Photovoltaic Technology Co. Ltd
               
               
                  B811
               
            
                  CIXI CITY RIXING ELECTRONICS CO. LTD
                  ANHUI RINENG ZHONGTIAN SEMICONDUCTOR DEVELOPMENT CO. LTD
                  HUOSHAN KEBO ENERGY & TECHNOLOGY CO. LTD
               
               
                  B812
               
            
                  CNPV Dongying Solar Power Co. Ltd
               
               
                  B813
               
            
                  CSG PVtech Co. Ltd
               
               
                  B814
               
            
                  China Sunergy (Nanjing) Co. Ltd
                  CEEG Nanjing Renewable Energy Co. Ltd
                  CEEG (Shanghai) Solar Science Technology Co. Ltd
                  China Sunergy (Yangzhou) Co. Ltd
                  China Sunergy (Shanghai) Co. Ltd
               
               
                  B809
               
            
                  Chint Solar (Zhejiang) Co. Ltd
               
               
                  B810
               
            
                  Delsolar (Wujiang) Ltd
               
               
                  B792
               
            
                  Dongfang Electric (Yixing) MAGI Solar Power Technology Co. Ltd
               
               
                  B816
               
            
                  EOPLLY New Energy Technology Co. Ltd
                  SHANGHAI EBEST SOLAR ENERGY TECHNOLOGY CO. LTD
                  JIANGSU EOPLLY IMPORT & EXPORT CO. LTD
               
               
                  B817
               
            
                  Era Solar Co. Ltd
               
               
                  B818
               
            
                  GD Solar Co. Ltd
               
               
                  B820
               
            
                  Greenway Solar-Tech (Shanghai) Co. Ltd
                  Greenway Solar-Tech (Huaian) Co. Ltd
               
               
                  B821
               
            
                  Konca Solar Cell Co. Ltd
                  Suzhou GCL Photovoltaic Technology Co. Ltd
                  Jiangsu GCL Silicon Material Technology Development Co. Ltd
                  Jiangsu Zhongneng Polysilicon Technology Development Co. Ltd
                  GCL-Poly (Suzhou) Energy Limited
                  GCL-Poly Solar Power System Integration (Taicang) Co. Ltd
                  GCL SOLAR POWER (SUZHOU) LIMITED
               
               
                  B850
               
            
                  Guodian Jintech Solar Energy Co. Ltd
               
               
                  B822
               
            
                  Hangzhou Bluesun New Material Co. Ltd
               
               
                  B824
               
            
                  Hangzhou Zhejiang University Sunny Energy Science and Technology Co. Ltd
                  Zhejiang Jinbest Energy Science and Technology Co. Ltd
               
               
                  B825
               
            
                  Hanwha SolarOne (Qidong) Co. Ltd
               
               
                  B826
               
            
                  Hengdian Group DMEGC Magnetics Co. Ltd
               
               
                  B827
               
            
                  HENGJI PV-TECH ENERGY CO. LTD
               
               
                  B828
               
            
                  Himin Clean Energy Holdings Co. Ltd
               
               
                  B829
               
            
                  Jetion Solar (China) Co. Ltd
                  Junfeng Solar (Jiangsu) Co. Ltd
                  Jetion Solar (Jiangyin) Co. Ltd
               
               
                  B830
               
            
                  Jiangsu Green Power PV Co. Ltd
               
               
                  B831
               
            
                  Jiangsu Hosun Solar Power Co. Ltd
               
               
                  B832
               
            
                  Jiangsu Jiasheng Photovoltaic Technology Co. Ltd
               
               
                  B833
               
            
                  Jiangsu Runda PV Co. Ltd
               
               
                  B834
               
            
                  Jiangsu Sainty Photovoltaic Systems Co. Ltd
                  Jiangsu Sainty Machinery Imp. And Exp. Corp. Ltd
               
               
                  B835
               
            
                  Jiangsu Seraphim Solar System Co. Ltd
               
               
                  B836
               
            
                  Jiangsu Shunfeng Photovoltaic Technology Co. Ltd
                  Changzhou Shunfeng Photovoltaic Materials Co. Ltd
                  Jiangsu Shunfeng Photovoltaic Electronic Power Co. Ltd
               
               
                  B837
               
            
                  Jiangsu Sinski PV Co. Ltd
               
               
                  B838
               
            
                  Jiangsu Sunlink PV Technology Co. Ltd
               
               
                  B839
               
            
                  Jiangsu Zhongchao Solar Technology Co. Ltd
               
               
                  B840
               
            
                  Jiangxi Risun Solar Energy Co. Ltd
               
               
                  B841
               
            
                  Jiangxi LDK Solar Hi-Tech Co. Ltd
                  LDK Solar Hi-Tech (Nanchang) Co. Ltd
                  LDK Solar Hi-Tech (Suzhou) Co. Ltd
               
               
                  B793
               
            
                  Jiangyin Hareon Power Co. Ltd
                  Hareon Solar Technology Co. Ltd
                  Taicang Hareon Solar Co. Ltd
                  Hefei Hareon Solar Technology Co. Ltd
                  Jiangyin Xinhui Solar Energy Co. Ltd
                  Altusvia Energy (Taicang) Co. Ltd
               
               
                  B842
               
            
                  Jiangyin Shine Science and Technology Co. Ltd
               
               
                  B843
               
            
                  JingAo Solar Co. Ltd
                  Shanghai JA Solar Technology Co. Ltd
                  JA Solar Technology Yangzhou Co. Ltd
                  Hefei JA Solar Technology Co. Ltd
                  Shanghai JA Solar PV Technology Co. Ltd
               
               
                  B794
               
            
                  Jinko Solar Co. Ltd
                  Jinko Solar Import and Export Co. Ltd
                  ZHEJIANG JINKO SOLAR CO. LTD
                  ZHEJIANG JINKO SOLAR TRADING CO. LTD
               
               
                  B845
               
            
                  Jinzhou Yangguang Energy Co. Ltd
                  Jinzhou Huachang Photovoltaic Technology Co. Ltd
                  Jinzhou Jinmao Photovoltaic Technology Co. Ltd
                  Jinzhou Rixin Silicon Materials Co. Ltd
                  Jinzhou Youhua Silicon Materials Co. Ltd
               
               
                  B795
               
            
                  Juli New Energy Co. Ltd
               
               
                  B846
               
            
                  Jumao Photonic (Xiamen) Co. Ltd
               
               
                  B847
               
            
                  King-PV Technology Co. Ltd
               
               
                  B848
               
            
                  Kinve Solar Power Co. Ltd (Maanshan)
               
               
                  B849
               
            
                  Lightway Green New Energy Co. Ltd
                  Lightway Green New Energy(Zhuozhou) Co. Ltd
               
               
                  B851
               
            
                  MOTECH (SUZHOU) RENEWABLE ENERGY CO. LTD
               
               
                  B852
               
            
                  Nanjing Daqo New Energy Co. Ltd
               
               
                  B853
               
            
                  NICE SUN PV CO. LTD
                  LEVO SOLAR TECHNOLOGY CO. LTD
               
               
                  B854
               
            
                  Ningbo Huashun Solar Energy Technology Co. Ltd
               
               
                  B856
               
            
                  Ningbo Jinshi Solar Electrical Science & Technology Co. Ltd
               
               
                  B857
               
            
                  Ningbo Komaes Solar Technology Co. Ltd
               
               
                  B858
               
            
                  Ningbo Osda Solar Co. Ltd
               
               
                  B859
               
            
                  Ningbo Qixin Solar Electrical Appliance Co. Ltd
               
               
                  B860
               
            
                  Ningbo South New Energy Technology Co. Ltd
               
               
                  B861
               
            
                  Ningbo Sunbe Electric Ind Co. Ltd
               
               
                  B862
               
            
                  Ningbo Ulica Solar Science & Technology Co. Ltd
               
               
                  B863
               
            
                  Perfectenergy (Shanghai) Co. Ltd
               
               
                  B864
               
            
                  Perlight Solar Co. Ltd
               
               
                  B865
               
            
                  Phono Solar Technology Co. Ltd
                  Sumec Hardware & Tools Co. Ltd
               
               
                  B866
               
            
                  RISEN ENERGY CO. LTD
               
               
                  B868
               
            
                  SHANDONG LINUO PHOTOVOLTAIC HI-TECH CO. LTD
               
               
                  B869
               
            
                  SHANGHAI ALEX SOLAR ENERGY Science & TECHNOLOGY CO. LTD
                  SHANGHAI ALEX NEW ENERGY CO. LTD
               
               
                  B870
               
            
                  Shanghai BYD Co. Ltd
                  BYD(Shangluo)Industrial Co. Ltd
               
               
                  B871
               
            
                  Shanghai Chaori Solar Energy Science & Technology Co. Ltd
                  Shanghai Chaori International Trading Co. Ltd
               
               
                  B872
               
            
                  Propsolar (Zhejiang) New Energy Technology Co. Ltd
                  Shanghai Propsolar New Energy Co. Ltd
               
               
                  B873
               
            
                  SHANGHAI SHANGHONG ENERGY TECHNOLOGY CO. LTD
               
               
                  B874
               
            
                  SHANGHAI SOLAR ENERGY S&T CO. LTD
                  Shanghai Shenzhou New Energy Development Co. Ltd
                  Lianyungang Shenzhou New Energy Co. Ltd
               
               
                  B875
               
            
                  Shanghai ST Solar Co. Ltd
                  Jiangsu ST Solar Co. Ltd
               
               
                  B876
               
            
                  Shenzhen Sacred Industry Co.Ltd
               
               
                  B878
               
            
                  Shenzhen Topray Solar Co. Ltd
                  Shanxi Topray Solar Co. Ltd
                  Leshan Topray Cell Co. Ltd
               
               
                  B880
               
            
                  Sopray Energy Co. Ltd
                  Shanghai Sopray New Energy Co. Ltd
               
               
                  B881
               
            
                  SUN EARTH SOLAR POWER CO. LTD
                  NINGBO SUN EARTH SOLAR POWER CO. LTD
                  Ningbo Sun Earth Solar Energy Co. Ltd
               
               
                  B882
               
            
                  SUZHOU SHENGLONG PV-TECH CO. LTD
               
               
                  B883
               
            
                  TDG Holding Co. Ltd
               
               
                  B884
               
            
                  Tianwei New Energy Holdings Co. Ltd
                  Tianwei New Energy (Chengdu) PV Module Co. Ltd
                  Tianwei New Energy (Yangzhou) Co. Ltd
               
               
                  B885
               
            
                  Wenzhou Jingri Electrical and Mechanical Co. Ltd
               
               
                  B886
               
            
                  Shanghai Topsolar Green Energy Co. Ltd
               
               
                  B877
               
            
                  Shenzhen Sungold Solar Co. Ltd
               
               
                  B879
               
            
                  Wuhu Zhongfu PV Co. Ltd
               
               
                  B889
               
            
                  Wuxi Saijing Solar Co. Ltd
               
               
                  B890
               
            
                  Wuxi Shangpin Solar Energy Science and Technology Co. Ltd
               
               
                  B891
               
            
                  Wuxi Solar Innova PV Co. Ltd
               
               
                  B892
               
            
                  Wuxi Suntech Power Co. Ltd
                  Suntech Power Co. Ltd
                  Wuxi Sunshine Power Co. Ltd
                  Luoyang Suntech Power Co. Ltd
                  Zhenjiang Rietech New Energy Science Technology Co. Ltd
                  Zhenjiang Ren De New Energy Science Technology Co. Ltd
               
               
                  B796
               
            
                  Wuxi Taichang Electronic Co. Ltd
                  Wuxi Machinery & Equipment Import & Export Co. Ltd
                  Wuxi Taichen Machinery & Equipment Co. Ltd
               
               
                  B893
               
            
                  Xi'an Huanghe Photovoltaic Technology Co. Ltd
                  State-run Huanghe Machine-Building Factory Import and Export Corporation
                  Shanghai Huanghe Fengjia Photovoltaic Technology Co. Ltd
               
               
                  B896
               
            
                  Xi'an LONGi Silicon Materials Corp.
                  Wuxi LONGi Silicon Materials Co. Ltd
               
               
                  B897
               
            
                  Years Solar Co. Ltd
               
               
                  B898
               
            
                  Yingli Energy (China) Co. Ltd
                  Baoding Tianwei Yingli New Energy Resources Co. Ltd
                  Hainan Yingli New Energy Resources Co. Ltd
                  Hengshui Yingli New Energy Resources Co. Ltd
                  Tianjin Yingli New Energy Resources Co. Ltd
                  Lixian Yingli New Energy Resources Co. Ltd
                  Baoding Jiasheng Photovoltaic Technology Co. Ltd
                  Beijing Tianneng Yingli New Energy Resources Co. Ltd
                  Yingli Energy (Beijing) Co. Ltd
               
               
                  B797
               
            
                  Yuhuan BLD Solar Technology Co. Ltd
                  Zhejiang BLD Solar Technology Co. Ltd
               
               
                  B899
               
            
                  Yuhuan Sinosola Science & Technology Co.Ltd
               
               
                  B900
               
            
                  Zhangjiagang City SEG PV Co. Ltd
               
               
                  B902
               
            
                  Zhejiang Fengsheng Electrical Co. Ltd
               
               
                  B903
               
            
                  Zhejiang Global Photovoltaic Technology Co. Ltd
               
               
                  B904
               
            
                  Zhejiang Heda Solar Technology Co. Ltd
               
               
                  B905
               
            
                  Zhejiang Jiutai New Energy Co. Ltd
                  Zhejiang Topoint Photovoltaic Co. Ltd
               
               
                  B906
               
            
                  Zhejiang Kingdom Solar Energy Technic Co. Ltd
               
               
                  B907
               
            
                  Zhejiang Koly Energy Co. Ltd
               
               
                  B908
               
            
                  Zhejiang Mega Solar Energy Co. Ltd
                  Zhejiang Fortune Photovoltaic Co. Ltd
               
               
                  B910
               
            
                  Zhejiang Shuqimeng Photovoltaic Technology Co. Ltd
               
               
                  B911
               
            
                  Zhejiang Shinew Photoelectronic Technology Co. Ltd
               
               
                  B912
               
            
                  Zhejiang Sunflower Light Energy Science & Technology Limited Liability Company
                  Zhejiang Yauchong Light Energy Science & Technology Co. Ltd
               
               
                  B914
               
            
                  Zhejiang Sunrupu New Energy Co. Ltd
               
               
                  B915
               
            
                  Zhejiang Tianming Solar Technology Co. Ltd
               
               
                  B916
               
            
                  Zhejiang Trunsun Solar Co. Ltd
                  Zhejiang Beyondsun PV Co. Ltd
               
               
                  B917
               
            
                  Zhejiang Wanxiang Solar Co. Ltd
                  WANXIANG IMPORT & EXPORT CO LTD
               
               
                  B918
               
            
                  Zhejiang Xiongtai Photovoltaic Technology Co. Ltd
               
               
                  B919
               
            
                  ZHEJIANG YUANZHONG SOLAR CO. LTD
               
               
                  B920
               
            
                  Zhongli Talesun Solar Co. Ltd
               
               
                  B922